Jekaterina Xulman

Jekaterina Mikhailovna Xulman (), jaiotzez Zaslavskaia (), (Tula, 1978ko abuztuaren 19a) errusiar politologo eta kazetaria da.

 Bizitza 
Mikhail Zaslavski eta Olga Zaslavskaia irakasleen alaba, 1978ko abuztuaren 19an jaio zen Tulan. 1995ean Tulako 73. lizeoan graduatu zen, eta ondoren ingelesa ikasi zuen urtebetez George Brown Collegen (Toronto, Kanada).

1996tik Tulako Politika Orokorreko Sailean aritu zen. 1999an Moskura joan zen bizitzera, eta 1999ko martxotik irailera RIA Novosti berri agentzian lan egin zuen.

1999tik 2006ra, Juri Nesterov diputatuaren laguntzaile kargua izan zuen.

2005ean, jurisprudentzian graduatu zen Errusiako Administrazio Publikoaren Akademian. 2006tik 2011ra, PBN Company enpresako legegintza-ikerketen zuzendaria izan zen. 2018ko abenduaren 3tik 2019ko urriaren 21era, Errusiako Gizarte Zibilaren eta Giza Eskubideen Garapenerako Kontseiluko kide izan zen.

2013an, zientzia politikoen tesia defendatu zuen Errusiako Administrazio Publikoaren Akademian.

2013tik 2018ra, Vedomosti egunkariko zutabegile izan zen. 2016an, YouTube kanala jarri zuen martxan. 2017ko irailean, Status programa sortu zuen Ekho Moskvy irrati-katean. 2022an katea itxi ondoren, programa YouTuben kaleratzen da.

2022ko otsailean, Ukrainako inbasioaren aurka agertu zen.

2022ko apirilean, Alemaniara joan zen Robert Bosch Fundazioko kide gisa. 2022ko apirilaren 12an, Status programan iragarri zuen Alemanian geratuko zela.

2022ko apirilaren 15ean, Errusiako Justizia Ministerioak Jekaterina Xulman atzerriko agenteen zerrendan sartu zuen.

 Sariak 

 2020: Urteko Emakumea Glamour aldizkariaren arabera
 2021: Zuzenbide Estatua Garatzeko Ekarpenaren Domina

 Erreferentziak 

 Kanpo estekak 

Kategoria:Tula oblasteko jendea
Kategoria:Errusiako politologoak
Kategoria:Emakume politologoak
Kategoria:Errusiako kazetariak
Kategoria:Emakume kazetariak
Kategoria:XXI. mendeko kazetariak
Kategoria:Errusiako youtuberrak
Kategoria:Emigranteak
Kategoria:Errusiako ateoak
Kategoria:Errusian atzerriko agente gisa zerrendatutako pertsonak